title: Europa-Parlamentets og Rådets direktiv 2009/32/EF af 23. april 2009 om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af fødevarer og fødevareingredienser (omarbejdning) (EØS-relevant tekst)

text:
               6.6.2009

               DA

               Den Europæiske Unions Tidende

               L 141/3

      EUROPA-PARLAMENTETS OG RÅDETS DIREKTIV 2009/32/EF
   af 23. april 2009
   om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af fødevarer og fødevareingredienser
   (omarbejdning)
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 95,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter proceduren i traktatens artikel 251 (2), og
   ud fra følgende betragtninger:

               (1)

               Rådets direktiv 88/344/EØF af 13. juni 1988 om indbyrdes tilnærmelse af medlemsstaternes lovgivning om ekstraktionsmidler anvendt ved fremstilling af levnedsmidler og levnedsmiddelingredienser (3) er flere gange blevet ændret væsentligt (4). Da der skal foretages yderligere ændringer, bør direktivet af hensyn til klarheden omarbejdes.

               (2)

               Forskelle mellem de nationale lovgivninger vedrørende ekstraktionsmidler hæmmer fødevarers fri omsætning og kan skabe ulige konkurrencevilkår og således direkte indvirke på det indre markeds funktion.

               (3)

               Med henblik på at opnå fri omsætning af fødevarer er det derfor nødvendigt indbyrdes at tilnærme lovgivningerne.

               (4)

               Enhver lovgivning om ekstraktionsmidler til anvendelse i fødevarer skal i første række tage hensyn til kravene om beskyttelse af menneskers sundhed, men også til økonomiske og tekniske behov inden for de grænser, der sættes af sundhedsbeskyttelsen.

               (5)

               En sådan indbyrdes tilnærmelse bør indebære, at der udarbejdes en enkelt liste over ekstraktionsmidler til fremstilling af fødevarer eller fødevareingredienser. Der bør ligeledes opstilles generelle renhedskriterier.

               (6)

               Ved anvendelsen af et ekstraktionsmiddel under god produktionspraksis bør alle eller størsteparten af opløsningsmiddelresterne fjernes fra fødevaren eller fødevareingrediensen.

               (7)

               Under sådanne betingelser kan der dog være utilsigtede, men teknisk uundgåelige restmængder eller omdannelsesprodukter til stede i den færdige fødevare eller den færdige fødevareingrediens.

               (8)

               For de stoffer, der er angivet i bilag I, del I, og som ud fra et forbrugersikkerhedsmæssigt synspunkt er acceptable, hvis de anvendes under god produktionspraksis, er det ikke nødvendigt at fastsætte specifikke grænser, selv om dette ud fra en almindelig betragtning ville være nyttigt.

               (9)

               Af hensyn til beskyttelsen af folkesundheden bør der fastsættes betingelser for anvendelsen af andre ekstraktionsmidler, der er angivet i bilag I, del II og III, samt for maksimale restmængder tilladt i fødevarer og fødevareingredienser.

               (10)

               Der bør opstilles specifikke renhedskriterier for ekstraktionsmidler samt analysemetoder og prøveudtagningsprocedure for ekstraktionsmidler i og på fødevarer.

               (11)

               Viser det sig på grundlag af nye oplysninger, at anvendelsen af et ekstraktionsmiddel, der er omfattet af dette direktiv, kan frembyde fare for sundheden, bør medlemsstaterne kunne suspendere eller begrænse anvendelsen eller reducere de fastsatte grænser, indtil der træffes afgørelse på fællesskabsplan.

               (12)

               De nødvendige foranstaltninger til gennemførelse af dette direktiv bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (5).

               (13)

               Kommissionen bør navnlig tillægges beføjelse til at ændre listen over ekstraktionsmidler, som må anvendes ved behandling af råstoffer, fødevarer, fødevarebestanddele og fødevareingredienser, og specifikationen af deres anvendelsesformål og maksimale restmængder og at vedtage specifikke renhedskriterier for ekstraktionsmidler og de nødvendige analysemetoder til kontrol med overholdelse af de generelle og specifikke renhedskriterier samt prøveudtagningsprocedurer for og metoder til analyse af ekstraktionsmidler i og på fødevarer. Da der er tale om generelle foranstaltninger, der har til formål at ændre ikke-væsentlige bestemmelser i dette direktiv, herunder ved at supplere det med nye ikke-væsentlige bestemmelser, skal foranstaltningerne vedtages efter forskriftsproceduren med kontrol i artikel 5a i afgørelse 1999/468/EF.

               (14)

               Af effektivitetshensyn bør de frister, som normalt gælder i forbindelse med forskriftsproceduren med kontrol, afkortes for så vidt angår vedtagelse af ændringer af listen over ekstraktionsmidler, som må anvendes ved behandling af råstoffer, fødevarer, fødevarebestanddele og fødevareingredienser, og specifikationen af deres anvendelsesformål og maksimale restmængder og vedtagelse af specifikke renhedskriterier for ekstraktionsmidler.

               (15)

               Når de frister, der normalt gælder i forbindelse med forskriftsproceduren med kontrol, i særligt hastende tilfælde, særligt når der er fare for menneskers sundhed, ikke kan overholdes, bør Kommissionen have mulighed for at bringe hasteproceduren i artikel 5a, stk. 6, i afgørelse 1999/468/EF i anvendelse til vedtagelse af ændringer af listen over ekstraktionsmidler, som må anvendes ved behandling af råstoffer, fødevarer, fødevarebestanddele og fødevareingredienser, og specifikationen af deres anvendelsesformål og maksimale restmængder og til vedtagelse af specifikke renhedskriterier for ekstraktionsmidler, samt til vedtagelse af ændringer af dette direktiv, når det konstateres, at anvendelsen i fødevarer af et i bilag I anført stof eller at tilstedeværelsen af en eller flere af de i artikel 3 nævnte bestanddele af et sådant stof kan udgøre en fare for menneskers sundhed, selv om bestemmelserne i dette direktiv er overholdt.

               (16)

               De nye bestemmelser, der indføres ved dette direktiv, vedrører kun udvalgsprocedurerne. Der er derfor ikke behov for, at medlemsstaterne gennemfører dem.

               (17)

               Dette direktiv bør ikke berøre medlemsstaternes forpligtelser med hensyn til de i bilag II, del B, angivne frister for gennemførelse i national ret af direktiverne —

         UDSTEDT FØLGENDE DIREKTIV:
   Artikel 1
   1.   Dette direktiv gælder for ekstraktionsmidler, der anvendes ved eller er bestemt til anvendelse ved fremstilling af fødevarer og fødevareingredienser.
   Det gælder ikke for ekstraktionsmidler, der anvendes ved fremstilling af tilsætningsstoffer til fødevarer, vitaminer og andre næringsstoffer, medmindre disse tilsætningsstoffer til fødevarer, vitaminer og andre næringsstoffer er opført på en af oversigterne i bilag I.
   Medlemsstaterne påser imidlertid, at anvendelsen af tilsætningsstoffer til fødevarer, vitaminer og andre næringsstoffer ikke medfører, at der i fødevarerne forekommer rester af ekstraktionsmidler med et for den menneskelige sundhed farligt indhold.
   Dette direktiv berører ikke bestemmelser vedtaget inden for rammerne af mere specifikke fællesskabsregler.
   2.   I dette direktiv forstås ved:

               a)

               »opløsningsmiddel«: ethvert stof, der kan opløse fødevarer eller enhver bestanddel, der indgår i en fødevare, herunder ethvert forurenende stof, der findes i eller på den pågældende fødevare

               b)

               »ekstraktionsmiddel«: et opløsningsmiddel, der anvendes i en ekstraktionsproces under forarbejdning af råstoffer, af fødevarer eller af bestanddele af eller ingredienser i sådanne produkter, og som fjernes, men som kan resultere i en utilsigtet, men teknisk uundgåelig forekomst af rester af stofferne eller deres omdannelsesprodukter i fødevaren eller fødevareingrediensen.

         Artikel 2
   1.   Medlemsstaterne tillader, at de i bilag I anførte stoffer og materialer anvendes som ekstraktionsmidler til fremstilling af fødevarer og fødevareingredienser under de omstændigheder og i påkommende tilfælde inden for de grænser for restindhold, der er specificeret i nævnte bilag.
   Medlemsstaterne kan ikke forbyde, begrænse eller hindre markedsføring af fødevarer eller fødevareingredienser af grunde, der vedrører de anvendte ekstraktionsmidler eller rester heraf, såfremt de opfylder bestemmelserne i dette direktiv.
   2.   Medlemsstaterne forbyder anvendelse af andre stoffer og materialer som ekstraktionsmidler end dem, der er anført i bilaget, og må hverken udvide anvendelsesformålene eller grænseværdierne for de tilladte restmængder ud over, hvad der er anført i bilag I.
   3.   Vand, hvortil kan være tilsat stoffer, der regulerer surhedsgraden, og andre stoffer i fødevarer, som har opløsende egenskaber, kan anvendes som ekstraktionsmidler ved fremstilling af fødevarer eller fødevareingredienser.
   Artikel 3
   Medlemsstaterne træffer de nødvendige foranstaltninger til sikring af, at de stoffer og materialer, der er opført som ekstraktionsmidler i bilag I, opfylder følgende generelle og specifikke renhedskriterier:

               a)

               De må ikke indeholde toksikologisk farlige mængder af noget grundstof eller stof.

               b)

               De må højst indeholde 1 mg arsen eller 1 mg bly pr. kg, jf. dog de undtagelser, der eventuelt følger af de specifikke renhedskriterier, som er fastsat i henhold til artikel 4, litra d).

               c)

               De opfylder de specifikke renhedskriterier, som er fastsat i henhold til artikel 4, litra d).

         Artikel 4
   Kommissionen fastsætter følgende:

               a)

               de ændringer af bilag I, der er nødvendige som følge af den videnskabelige og tekniske udvikling på området for anvendelse af opløsningsmidler, deres anvendelsesformål og maksimale restmængder

               b)

               de nødvendige analysemetoder til kontrol med overholdelse af de i artikel 3 omhandlede generelle og specifikke renhedskriterier

               c)

               prøveudtagningsproceduren og metoderne til kvalitativ og kvantitativ analyse af de i bilag I anførte ekstraktionsmidler, anvendt i fødevarer og fødevareingredienser

               d)

               om nødvendigt de specifikke renhedskriterier for de ekstraktionsmidler, der er anført i bilag I, navnlig de maksimale tilladte restmængder af kviksølv og cadmium i ekstraktionsmidlerne.

         Foranstaltningerne i litra b) og c), i første afsnit, der har til formål at ændre ikke-væsentlige bestemmelser i dette direktiv, herunder ved at supplere det, vedtages efter forskriftsproceduren med kontrol i artikel 6, stk. 2.
   Foranstaltningerne i stk. 1, litra a) og d), der har til formål at ændre ikke-væsentlige bestemmelser i dette direktiv, herunder ved at supplere det, vedtages efter forskriftsproceduren med kontrol i artikel 6, stk. 3.
   Efter omstændighederne vedtages foranstaltningerne i stk. 1, litra a) og d), efter hasteproceduren i artikel 6, stk. 4.
   Artikel 5
   1.   Såfremt en medlemsstat ud fra nye oplysninger eller en revurdering af de oplysninger, der forelå, da dette direktiv blev vedtaget, har begrundet formodning for at antage, at anvendelsen i fødevarer af et i bilag I anført stof eller at tilstedeværelsen af en eller flere af de i artikel 3 nævnte bestanddele af et sådant stof kan udgøre en fare for menneskers sundhed, selv om bestemmelserne i dette direktiv er overholdt, kan den på sit område midlertidigt suspendere eller begrænse anvendelsen af de pågældende bestemmelser. Den underretter straks de øvrige medlemsstater og Kommissionen herom, idet den begrunder sin afgørelse.
   2.   Kommissionen undersøger hurtigst muligt den pågældende medlemsstats begrundelse og konsulterer den i artikel 6, stk. 1, nævnte komité, hvorefter den omgående afgiver udtalelse og træffer passende foranstaltninger, der kan erstatte de i stk. 1 i nærværende artikel omhandlede foranstaltninger.
   3.   Finder Kommissionen, at det er nødvendigt at ændre dette direktiv for at afhjælpe de i stk. 1 nævnte vanskeligheder og sikre beskyttelsen af menneskers sundhed, vedtager den sådanne ændringer.
   Disse foranstaltninger, der har til formål at ændre ikke-væsentlige bestemmelser i dette direktiv, vedtages efter hasteproceduren i artikel 6, stk. 4.
   I så fald kan medlemsstater, som har vedtaget beskyttelsesforanstaltninger, opretholde disse, indtil de nævnte ændringer træder i kraft på dens område.
   Artikel 6
   1.   Kommissionen bistås af Den Stående Komité for Fødevarekæden og Dyresundhed nedsat ved artikel 58 i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (6).
   2.   Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.
   3.   Når der henvises til dette stykke, anvendes artikel 5a, stk. 1-4, artikel 5a, stk. 5, litra b), og artikel 7 i afgørelse 1999/468/EF, jf. dennes artikel 8.
   Perioderne i artikel 5a, stk. 3, litra c), og artikel 5a, stk. 4, litra b) og e), i afgørelse 1999/468/EF fastsættes til henholdsvis to måneder, en måned og to måneder.
   4.   Når der henvises til dette stykke, anvendes artikel 5a, stk. 1, 2, 4 og 6, og artikel 7 i afgørelse 1999/468/EF, jf. dennes artikel 8.
   Artikel 7
   1.   Medlemsstaterne træffer de nødvendige foranstaltninger til sikring af, at de i bilag I opførte stoffer, som i deres egenskab af ekstraktionsmiddel er beregnet til anvendelse i fødevarer, kun kan markedsføres, såfremt deres emballage, beholdere og etiketter indeholder følgende oplysninger, der skal være synlige, let læselige og uudslettelige:

               a)

               salgsbetegnelse anført i overensstemmelse med bilag I

               b)

               klar angivelse af, at produktet er af en kvalitet, der gør det egnet til anvendelse som ekstraktionsmiddel ved fremstilling af fødevarer og fødevareingredienser

               c)

               en angivelse, hvorved varepartiet kan identificeres

               d)

               navn eller firmanavn og adresse på fabrikanten eller pakkevirksomheden eller på en forhandler, der er etableret inden for Fællesskabet

               e)

               nettomængden, udtrykt i volumenenheder

               f)

               om nødvendigt særlige opbevarings- eller anvendelsesforskrifter.

         2.   Uanset stk. 1 kan det tillades, at oplysningerne i stk. 1, litra c), d), e) og f), kun findes i de handelsdokumenter for partiet, der skal fremlægges samtidig med eller før leveringen.
   3.   Denne artikel hindrer ikke anvendelsen af mere præcise eller mere vidtgående fællesskabsbestemmelser vedrørende mål og vægt eller vedrørende klassificering samt emballering og mærkning af farlige stoffer og blandinger.
   4.   Medlemsstaterne må ikke fastsætte krav, der er mere detaljerede end dem, der er indeholdt i denne artikel, for så vidt angår måden, hvorpå de fastsatte oplysninger skal fremstå.
   Hver medlemsstat sørger imidlertid for, at salg af ekstraktionsmidler inden for dens eget område forbydes, såfremt de i denne artikel omhandlede oplysninger ikke er anført på et sprog, som let forstås af køberne, medmindre der er truffet andre foranstaltninger til at sikre, at køberne informeres. Denne bestemmelse forhindrer ikke, at de nævnte oplysninger angives på flere sprog.
   Artikel 8
   1.   Dette direktiv gælder også for ekstraktionsmidler anvendt ved eller bestemt til anvendelse ved fremstilling af fødevarer eller fødevareingredienser, som indføres i Fællesskabet.
   2.   Dette direktiv gælder ikke for ekstraktionsmidler eller fødevarer, der er bestemt til udførsel fra Fællesskabet.
   Artikel 9
   Direktiv 88/344/EØF, som ændret ved de retsakter, der er nævnt i bilag II, del A, ophæves, uden at dette berører medlemsstaternes forpligtelser med hensyn til de i bilag II, del B, angivne frister for gennemførelse i national ret af direktiverne.
   Henvisninger til det ophævede direktiv gælder som henvisninger til nærværende direktiv og skal læses efter sammenligningstabellen i bilag III.
   Artikel 10
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 11
   Dette direktiv er rettet til medlemsstaterne.

      Udfærdiget i Strasbourg, den 23. april 2009.

            På Europa-Parlamentets vegne

         H.-G. PÖTTERING

            Formand

            På Rådets vegne

         P. NEČAS

            Formand

      (1)  EUT C 224 af 30.8.2008, s. 87.

      (2)  Europa-Parlamentets udtalelse af 23.9.2008 (endnu ikke offentliggjort i EUT) og Rådets afgørelse af 23.3.2009.

      (3)  EFT L 157 af 24.6.1988, s. 28.

      (4)  Jf. bilag II, del A.

      (5)  EFT L 184 af 17.7.1999, s. 23.

      (6)  EFT L 31 af 1.2.2002, s. 1.

      BILAG I

         EKSTRAKTIONSMIDLER, SOM MÅ ANVENDES VED BEHANDLING AF RÅSTOFFER, FØDEVARER, FØDEVAREBESTANDDELE OG FØDEVAREINGREDIENSER

      DEL I

         Ekstraktionsmidler, der skal anvendes under overholdelse af god fremstillingspraksis til alle formål
          (1)

      Navn:

                  Propan

                  Butan

                  Ethylacetat

                  Ethanol

                  Carbondioxid

                  Acetone (2)

                  Dinitrogenoxid

            DEL II

         Ekstraktionsmidler med specificeret anvendelsesformål

                  Navn

                  Anvendelsesformål
                  (sammenfattende beskrivelse af ekstraktionen)

                  Maksimal restmængde i ekstraheret fødevare eller fødevareingrediens

                  Hexan (3)

                  Fremstilling eller fraktionering af fedtstoffer og olier samt fremstilling af kakaosmør

                  1 mg/kg i fedtstof, olie eller kakaosmør

                  Tilberedning af fedtfri proteinprodukter og fedtfrit mel

                  10 mg/kg i fødevaren, der indeholder det fedtfri proteinprodukt og det fedtfri mel

                  30 mg/kg i det fedtfri sojaprodukt, der sælges til den endelige forbruger

                  Tilberedning af fedtfri cerealie-kim

                  5 mg/kg i fedtfri cerealie-kim

                  Methylacetat

                  Fjernelse af koffein eller fjernelse af irriterende stoffer og bitterstoffer fra kaffe og te

                  20 mg/kg i kaffe eller te

                  Fremstilling af sukker fra melasse

                  1 mg/kg i sukkeret

                  Methylethylketon (4)

                  Fraktionering af fedtstoffer og olier

                  5 mg/kg i fedtstof eller olie

                  Fjernelse af koffein eller fjernelse af irriterende stoffer og bitterstoffer fra kaffe og te

                  20 mg/kg i kaffe eller te

                  Dichlormethan

                  Fjernelse af koffein eller fjernelse af irriterende stoffer og bitterstoffer fra kaffe og te

                  2 mg/kg i brændt kaffe og 5 mg/kg i te

                  Methanol

                  Samtlige anvendelsesformål

                  10 mg/kg

                  2-Propanol

                  Samtlige anvendelsesformål

                  10 mg/kg

            DEL III

         Ekstraktionsmidler med specificeret anvendelsesformål

                  Navn

                  Maksimal restmængde i fødevaren, der skyldes anvendelse af ekstraktionsmidler i tilberedningen af aromastoffer fra naturligt aromagivende produkter

                  Diethylether

                  2 mg/kg

                  Hexan (5)

                  1 mg/kg

                  Cyclohexan

                  1 mg/kg

                  Methylacetat

                  1 mg/kg

                  1-Butanol

                  1 mg/kg

                  2-Butanol

                  1 mg/kg

                  Methylethylketon (5)

                  1 mg/kg

                  Dichlormethan

                  0,02 mg/kg

                  1-Propanol

                  1 mg/kg

                  1,1,1,2-tetrafluorethan

                  0,02 mg/kg

         (1)  Et ekstraktionsmiddel anses for at være anvendt under overholdelse af god fremstillingspraksis, såfremt brugen af det kun medfører forekomst af restmængder eller afledningsprodukter i teknisk uundgåelige mængder, der ikke frembyder risici for menneskets sundhed.

         (2)  Anvendelse af acetone ved raffinering af olie af presserester af oliven forbydes.

         (3)  Hexan er en handelsvare, der hovedsagelig består af acykliske mættede carbonhydrider, som indeholder kulstofatomer, og som destillerer mellem 64 °C og 70 °C. Kombineret anvendelse af hexan og methylethylketon er forbudt.

         (4)  Indholdet af n-hexan i dette ekstraktionsmiddel må ikke overskride 50 mg/kg. Kombineret anvendelse af hexan og methylethylketon er forbudt.

         (5)  Kombineret anvendelse af hexan og methylethylketon er forbudt.

      BILAG II
      DEL A

         Ophævet direktiv med oversigt over ændringer

         (jf. artikel 9)

                  Rådets direktiv 88/344/EØF
                  (EFT L 157 af 24.6.1988, s. 28)

                  Rådets direktiv 92/115/EØF
                  (EFT L 409 af 31.12.1992, s. 31)

                  Europa-Parlamentets og Rådets direktiv 94/52/EF
                  (EFT L 331 af 21.12.1994, s. 10)

                  Europa-Parlamentets og Rådets direktiv 97/60/EF
                  (EFT L 331 af 3.12.1997, s. 7)

                  Europa-Parlamentets og Rådets forordning (EF) nr. 1882/2003
                  (EUT L 284 af 31.10.2003, s. 1)

                  Kun punkt 9) i bilag III

            DEL B

         Frister for gennemførelse i national ret

         (jf. artikel 9)

                  Direktiv

                  Seneste gennemførelsesdato

                  88/344/EØF

                  13. juni 1991

                  92/115/EØF

                              a)

                           1. juli 1993

                              b)

                           1. januar 1994 (1)

                  94/52/EF

                  7. december 1995

                  97/60/EF

                              a)

                           27. oktober 1998

                              b)

                           27. april 1999 (2)

         (1)  I overensstemmelse med artikel 2, stk. 1, i direktiv 92/115/EØF:
      »Medlemsstaterne ændrer deres love og administrative bestemmelser med henblik på:

                  —

                  at tillade handel med varer, som opfylder kravene i dette direktiv, senest den 1. juli 1993

                  —

                  at forbyde handel med produkter, som ikke opfylder kravene i dette direktiv, med virkning fra 1. januar 1994.«

         (2)  I overensstemmelse med artikel 2, stk. 1, i direktiv 97/60/EF:
      »Medlemsstaterne ændrer deres administrativt eller ved lov fastsatte bestemmelser med henblik på:

                  —

                  at tillade markedsføring af produkter, som opfylder bestemmelserne i direktiv 88/344/EØF, som ændret ved dette direktiv, senest den 27. oktober 1998

                  —

                  at forbyde markedsføring af produkter, som ikke opfylder bestemmelserne i direktiv 88/344/EØF, som ændret ved dette direktiv, fra den 27. april 1999. Produkter, der ikke svarer til direktiv 88/344/EØF, som ændret ved dette direktiv, men som er i handelen eller er mærket inden denne dato, må dog sælges, så længe lager haves.«

      BILAG III

         Sammenligningstabel

                  Direktiv 88/344/EØF

                  Nærværende direktiv

                  Artikel 1, stk. 1

                  Artikel 1, stk. 1

                  Artikel 1, stk. 3

                  Artikel 1, stk. 2

                  Artikel 2, stk. 1

                  Artikel 2, stk. 1

                  Artikel 2, stk. 2

                  Artikel 2, stk. 2

                  Artikel 2, stk. 3

                  —

                  Artikel 2, stk. 4

                  Artikel 2, stk. 3

                  Artikel 3

                  Artikel 3

                  Artikel 4

                  Artikel 4

                  Artikel 5

                  Artikel 5

                  Artikel 6, stk. 1

                  Artikel 6, stk. 1

                  Artikel 6, stk. 2

                  —

                  Artikel 6, stk. 3

                  —

                  —

                  Artikel 6, stk. 2

                  —

                  Artikel 6, stk. 3

                  —

                  Artikel 6, stk. 4

                  Artikel 7

                  Artikel 7

                  Artikel 8

                  Artikel 8

                  Artikel 9

                  —

                  —

                  Artikel 9

                  —

                  Artikel 10

                  Artikel 10

                  Artikel 11

                  Bilag

                  Bilag I

                  —

                  Bilag II

                  —

                  Bilag III


title: Rådets direktiv 2010/88/EU af 7. december 2010 om ændring af direktiv 2006/112/EF om det fælles merværdiafgiftssystem for så vidt angår varigheden af forpligtelsen til at overholde et minimumsniveau for normalsatsen

text:
               10.12.2010

               DA

               Den Europæiske Unions Tidende

               L 326/1

         RÅDETS DIREKTIV 2010/88/EU
   af 7. december 2010
   om ændring af direktiv 2006/112/EF om det fælles merværdiafgiftssystem for så vidt angår varigheden af forpligtelsen til at overholde et minimumsniveau for normalsatsen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 113,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Europa-Parlamentet,
   under henvisning til udtalelse fra Det Europæiske Økonomiske og Sociale Udvalg,
   efter en særlig lovgivningsprocedure og
   ud fra følgende betragtninger:

               (1)

               Artikel 97, stk. 1, i Rådets direktiv 2006/112/EF (1) bestemmer, at normalsatsen fra den 1. januar 2006 til den 31. december 2010 ikke må være mindre end 15 %.

               (2)

               Den normalsats for merværdiafgift (moms), der aktuelt er gældende i forskellige medlemsstater, har sammen med bestemmelserne i overgangsordningen sikret, at systemet fungerer acceptabelt. Med nye regler om stedet for levering af tjenesteydelser, som favoriserer beskatning på forbrugsstedet, er mulighederne for at udnytte forskellene på momssatser på tværs af grænserne blevet yderligere begrænset, og risikoen for konkurrencefordrejning er mindre.

               (3)

               For at hindre, at en voksende forskel mellem de normalsatser for moms, som medlemsstaterne anvender, fører til strukturelle skævheder i Den Europæiske Union og til konkurrencefordrejning i visse erhvervssektorer, er det almindelig praksis på området for indirekte beskatning at fastsætte minimumssatser. Dette er fortsat nødvendigt for momsens vedkommende.

               (4)

               Under afventning af resultatet af høringen om den nye momsstrategi, som forventes at behandle spørgsmålene om fremtidige ordninger og tilsvarende harmoniseringsniveauer, er det endnu for tidligt at fastsætte en fast normalsats eller at overveje en ændring af minimumssatsen.

               (5)

               Det er derfor hensigtsmæssigt at opretholde den aktuelle normalsats på mindst 15 % i en yderligere periode, som er tilstrækkelig lang til at sikre retssikkerheden, mens ordningen genvurderes.

               (6)

               Dette udelukker ikke en fornyet vurdering af momslovgivningen inden den 31. december 2015 med henblik på at tage resultatet af den nye momsstrategi op.

               (7)

               I overensstemmelse med punkt 34 i den interinstitutionelle aftale om bedre lovgivning (2) tilskyndes medlemsstaterne til, både i egen og i Unionens interesse, at udarbejde og offentliggøre deres egne oversigter, der så vidt muligt viser overensstemmelsen mellem dette direktiv og gennemførelsesforanstaltningerne.

               (8)

               Direktiv 2006/112/EF bør derfor ændres i overensstemmelse hermed —

         VEDTAGET DETTE DIREKTIV:
   Artikel 1
   Artikel 97 i direktiv 2006/112/EF affattes således:

      »Artikel 97
      Fra den 1. januar 2011 til den 31. december 2015 må normalsatsen ikke være mindre end 15 %.«.

   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 2011. De tilsender straks Kommissionen teksten til disse bestemmelser.
   Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på dagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.

      Udfærdiget i Bruxelles, den 7. december 2010.

            På Rådets vegne

         D. REYNDERS

            Formand

      (1)  EUT L 347 af 11.12.2006, s. 1.

      (2)  EUT C 321 af 31.12.2003, s. 1.


Avis juridique important

|

32003L0016

Kommissionens direktiv 2003/16/EF af 19. februar 2003 om tilpasning til den tekniske udvikling af bilag III til Rådets direktiv 76/768/EØF om indbyrdes tilnærmelse af medlemsstaternes lovgivning om kosmetiske midler

EU-Tidende nr. L 046 af 20/02/2003 s. 0024 - 0024

Kommissionens direktiv 2003/16/EFaf 19. februar 2003om tilpasning til den tekniske udvikling af bilag III til Rådets direktiv 76/768/EØF om indbyrdes tilnærmelse af medlemsstaternes lovgivning om kosmetiske midlerKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler(1), senest ændret ved Kommissionens direktiv 2003/1/EF(2), særlig artikel 8, stk. 2,efter høring af Den Videnskabelige Komité for Kosmetiske Produkter og andre Forbrugsvarer end Levnedsmidler (SCCNFP), ogud fra følgende betragtninger:(1) Ifølge Den Videnskabelige Komité for Kosmetiske Produkter og andre Forbrugsvarer end Levnedsmidler (SCCNFP) kan moskusxylen (Musk xylene) anvendes i kosmetiske midler op til en maksimal dagligt teoretisk absorberet dosis på ca. 10 μg/kg/dag uden fare for sundheden, dog ikke i produkter til mundhygiejne.(2) Ifølge SCCNFP kan moskusketon (Musk ketone) anvendes i kosmetiske midler op til en maksimal dagligt teoretisk absorberet dosis på ca. 14 μg/kg/dag uden fare for sundheden, dog ikke i produkter til mundhygiejne.(3) Indtil afslutningen af risikovurderingen af disse to stoffer i overensstemmelse med Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer(3), blev disse to stoffer midlertidigt frem til den 28. februar 2003 optaget i bilag III, del 2, i direktiv 76/768/EØF.(4) Da risikovurderingen endnu ikke er blevet afsluttet i overensstemmelse med ovennævnte forordning, bør perioden for optagelse af moskusxylen og moskusketon i bilag III, del 2, i direktiv 76/768/EØF derfor forlænges.(5) De i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiverne om Fjernelse af Tekniske Hindringer for Handelen med Kosmetiske Midler -UDSTEDT FØLGENDE DIREKTIV:Artikel 1For løbenummer 61 og 62 i bilag III, del 2, spalte g, i direktiv 76/768/EØF, ændres datoen ">TABELPOSITION>28.2.2003" til ">TABELPOSITION>30.9.2004".Artikel 2Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 28. februar 2003. De underretter straks Kommissionen herom.Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.Artikel 3Dette direktiv træder i kraft på tredjedagen efter offentliggørelsen i Den Europæiske Unions Tidende.Artikel 4Dette direktiv er rettet til medlemsstaterne.Udfærdiget i Bruxelles, den 19. februar 2003.På Kommissionens vegneErkki LiikanenMedlem af Kommissionen(1) EFT L 262 af 27.9.1976, s. 169.(2) EFT L 5 af 10.1.2003, s. 14.(3) EFT L 84 af 5.4.1993, s. 1.


title: Kommissionens direktiv 2005/42/EF af 20. juni 2005 om ændring med henblik på tilpasning til den tekniske udvikling af bilag II, IV og VI til Rådets direktiv 76/768/EØF vedrørende kosmetiske midler   (EØS-relevant tekst)

text:
               21.6.2005

               DA

               Den Europæiske Unions Tidende

               L 158/17

      KOMMISSIONENS DIREKTIV 2005/42/EF
   af 20. juni 2005
   om ændring med henblik på tilpasning til den tekniske udvikling af bilag II, IV og VI til Rådets direktiv 76/768/EØF vedrørende kosmetiske midler
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (1), særlig artikel 8, stk. 2,
   efter høring af Den Videnskabelige Komité for Kosmetiske Produkter og andre Forbrugsvarer end Levnedsmidler, og
   ud fra følgende betragtninger:

               (1)

               Den Videnskabelige Komité for Kosmetiske Produkter og andre Forbrugsvarer end Levnedsmidler (SCCNFP) er på grundlag af en evaluering af hudtoksiciteten af costus root oil (Saussurea lappa Clarke), 7-ethoxy-4-methylcumarin, hexahydrocoumarin og perubalsam (Myroxylon pereirae) af den opfattelse, at disse stoffer ikke bør anvendes som lugtbestanddele i kosmetiske midler. Disse stoffer bør derfor føjes til bilag II til direktiv 76/768/EØF.

               (2)

               Azofarvestofferne CI 12150, CI 20170 og CI 27290 er opført i del 1 i bilag IV til direktiv 76/768/EØF som farvestoffer, som må forekomme i kosmetiske midler. Sikkerheden ved disse farvestoffer er blevet draget i tvivl med den begrundelse, at de kan danne kræftfremkaldende aminer under stofskiftet. SCCNFP finder på grundlag af de foreliggende oplysninger, at brugen af farvestofferne CI 12150, CI 20170 og CI 27290 frembyder en risiko for forbrugernes sundhed, da de kan frigive en eller flere kræftfremkaldende aromatiske aminer. Disse farvestoffer bør derfor udgå af del 1 i bilag IV til direktiv 76/768/EØF.

               (3)

               Benzethoniumchlorid er opført som løbenummer 53 i bilag VI, del 1, til direktiv 76/768/EØF som et konserveringsmiddel, der kan anvendes i kosmetiske midler, der skylles af efter brug, i en koncentration på højst 0,1 %. SCCNFP er af den opfattelse, at det også bør være tilladt at anvende benzethoniumchlorid i kosmetiske midler, der ikke skylles af efter brug, dog med undtagelse af mundplejemidler, i en koncentration på højst 0,1 %. Oplysningerne under løbenummer 53 i bilag VI, del 1, til direktiv 76/768/EØF bør derfor ændres i overensstemmelse hermed.

               (4)

               SCCNFP er af den opfattelse, at methylisothiazolinon ikke er til skade for menneskers sundhed, hvis det anvendes som konserveringsmiddel i det færdige kosmetiske middel i en koncentration på højst 0,01 %. Methylisothiazolinon bør derfor føjes til bilag VI, del 1, til direktiv 76/768/EØF som løbenummer 57.

               (5)

               Direktiv 76/768/EØF bør derfor ændres i overensstemmelse hermed.

               (6)

               De i dette direktiv fastsatte foranstaltninger er i overensstemmelse med udtalelse fra Det Stående Udvalg for Kosmetiske Produkter —

         UDSTEDT FØLGENDE DIREKTIV:
   Artikel 1
   Bilag II, IV og VI til direktiv 76/768/EØF ændres i overensstemmelse med bilaget til dette direktiv.
   Artikel 2
   Medlemsstaterne træffer alle nødvendige foranstaltninger til at sikre, at kosmetiske midler, der ikke er i overensstemmelse med bilag II og IV til direktiv 76/768/EØF som ændret ved dette direktiv, efter den 31. marts 2006 ikke markedsføres af fællesskabsfabrikanter eller importører, der er etableret i Fællesskabet, og ikke sælges eller afsættes til den endelige forbruger.
   Artikel 3
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2005. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 4
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.

      Udfærdiget i Bruxelles, den 20. juni 2005.

            På Kommissionens vegne

         Günter VERHEUGEN

            Næstformand

      (1)  EFT L 262 af 27.9.1976, s. 169. Senest ændret ved Kommissionens direktiv 2005/9/EF (EUT L 27 af 29.1.2005, s. 46).

      BILAG
      Bilagene til direktiv 76/768/EØF ændres som følger:

                  1)

                  I bilag II tilføjes følgende løbenumre:

                              »1133.

                              Costus root oil (Saussurea lappa Clarke) (CAS-nr. 8023-88-9), når det anvendes som lugtbestanddel

                              1134.

                              7-Ethoxy-4-methylcoumarin (CAS-nr. 87-05-8), når det anvendes som lugtbestanddel

                              1135.

                              Hexahydrocoumarin (CAS-nr. 700-82-3), når det anvendes som lugtbestanddel

                              1136.

                              Perubalsam (INCI-navn: Myroxylon pereirae, CAS-nr. 8007-00-9), når det anvendes som lugtbestanddel«

                  2)

                  I del 1 i bilag IV udgår farvestofferne CI 12150, CI 20170 og CI 27290.

                  3)

                  Bilag VI, del 1, ændres som følger:

                              a)

                              Løbenummer 53 erstattes med følgende:

                                          Løbenummer

                                          Stof

                                          Højeste tilladte koncentration

                                          Begrænsninger og krav

                                          Obligatorisk brugsanvisning og advarsel på etiketten

                                          a

                                          b

                                          c

                                          d

                                          e

                                          »53

                                          Benzethonium-chlorid (INCI)

                                          0,1 %

                                                      a)

                                                      Midler, der skylles af efter brug

                                                      b)

                                                      Midler, der ikke skylles af efter brug, med undtagelse af mundplejemidler«

                              b)

                              Følgende løbenummer 57 tilføjes

                                          Løbenummer

                                          Stof

                                          Højeste tilladte koncentration

                                          Begrænsninger og krav

                                          Obligatorisk brugsanvisning og advarsel på etiketten

                                          a

                                          b

                                          c

                                          d

                                          e

                                          »57

                                          Methylisothiazolinone (INCI)

                                          0,01 %«


title: Kommissionens direktiv 2007/68/EF af 27. november 2007 om ændring af bilag IIIa til Europa-Parlamentets og Rådets direktiv 2000/13/EF for så vidt angår visse fødevareingredienser (EØS-relevant tekst)

text:
               28.11.2007

               DA

               Den Europæiske Unions Tidende

               L 310/11

      KOMMISSIONENS DIREKTIV 2007/68/EF
   af 27. november 2007
   om ændring af bilag IIIa til Europa-Parlamentets og Rådets direktiv 2000/13/EF for så vidt angår visse fødevareingredienser
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler (1), særlig artikel 6, stk. 11, tredje afsnit, og artikel 21, og
   ud fra følgende betragtninger:

               (1)

               I bilag IIIa til direktiv 2000/13/EF er der fastsat en liste over fødevareingredienser, der skal anføres på mærkningen af fødevarer, da de kan forårsage uønskede reaktioner hos følsomme personer.

               (2)

               I henhold til direktiv 2000/13/EF er der mulighed for at undlade at lade ingredienser eller stoffer, der hidrører fra ingredienser opført i bilag IIIa, være omfattet af mærkningskravene, hvis det er blevet videnskabeligt bevist, at de ikke under specifikke omstændigheder kan forventes at forårsage uønskede reaktioner.

               (3)

               Ved Kommissionen direktiv 2005/26/EF (2) er der fastsat en liste over fødevareingredienser og stoffer, der foreløbig indtil den 25. november 2007 ikke er omfattet af mærkningskravene.

               (4)

               Der er indgivet en række ansøgninger om permanent fritagelse fra mærkningskravet til Den Europæiske Fødevaresikkerhedsautoritet. Ansøgningerne vedrører stoffer, der blev indrømmet foreløbige fritagelser ved direktiv 2005/26/EF. På grundlag af EFSA-udtalelser og andre disponible oplysninger kan det konkluderes, at visse ingredienser eller stoffer, der hidrører fra sådanne ingredienser opført i bilag IIIa til direktiv 2000/13/EF, ikke under specifikke omstændigheder kan forventes at forårsage uønskede reaktioner hos følsomme personer.

               (5)

               De pågældende ingredienser eller stoffer, der hidrører fra sådanne ingredienser, bør derfor permanent slettes af bilag IIIa til direktiv 2000/13/EF.

               (6)

               Bilag IIIa til direktiv 2000/13/EF bør ændres i overensstemmelse hermed.

               (7)

               Direktiv 2005/26/EF bør ophæves pr. 26. november 2007 i betragtning af den frist, der er fastsat i artikel 6, stk. 11, andet afsnit, i direktiv 2000/13/EF.

               (8)

               For at undgå markedsforstyrrelser er det nødvendigt, at dette direktiv anvendes fra den 26. november 2007.

               (9)

               Det var forventet, at dette direktiv kunne blive vedtaget og offentliggjort i god tid inden den 26. november 2007, så erhvervslivet kunne få tid til at tilpasse sig til de nye bestemmelser. Eftersom dette ikke har været muligt i praksis, synes det derfor nødvendigt med midlertidige foranstaltninger for at lette anvendelsen af de nye bestemmelser. Ændringer af mærkningsbestemmelserne vil nemlig påvirke erhvervslivet, især små og mellemstore virksomheder, som har behov for en tilpasningsperiode, så overgangen til nye mærkningskrav bliver uden gnidninger.

               (10)

               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —

         UDSTEDT FØLGENDE DIREKTIV:
   Artikel 1
   Bilag IIIa til direktiv 2000/13/EF erstattes pr. 26. november 2007 af teksten i bilaget til nærværende direktiv.
   Artikel 2
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. maj 2008. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Direktiv 2005/26/EF ophæves pr. 26. november 2007.
   Medlemsstaterne tillader, at fødevarer, som er bragt i omsætning eller mærket inden den 31. maj 2009, og som opfylder kravene i direktiv 2005/26/EF, markedsføres, indtil lagrene heraf er opbrugte.
   Artikel 4
   Dette direktiv træder i kraft dagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.

      Udfærdiget i Bruxelles, den 27. november 2007.

            På Kommissionens vegne

         Markos KYPRIANOU

            Medlem af Kommissionen

      (1)  EFT L 109 af 6.5.2000, s. 29. Senest ændret ved Kommissionens direktiv 2006/142/EF (EUT L 368 af 23.12.2006, s. 110).

      (2)  EUT L 75 af 22.3.2005, s. 33. Ændret ved direktiv 2005/63/EF (EUT L 258 af 4.10.2005, s. 3).

      BILAG

            »BILAG IIIa
            Ingredienser omhandlet i artikel 6, stk. 3a, 10 og 11

                        1.

                        Glutenholdige kornprodukter (dvs. hvede, rug, byg, havre, spelt, kamut eller hybridiserede stammer heraf) og produkter på basis heraf, undtagen:

                                    a)

                                    glucosesirop på basis af hvede, herunder dextrose (1)

                                    b)

                                    maltodextriner på basis af hvede (1)

                                    c)

                                    glucosesirop på basis af byg

                                    d)

                                    kornprodukter, der anvendes til fremstilling af landbrugsdestillater eller landbrugsethanol til spiritus og andre alkoholholdige drikkevarer.

                        2.

                        Krebsdyr og produkter på basis af krebsdyr.

                        3.

                        Æg og produkter på basis af æg.

                        4.

                        Fisk og produkter på basis af fisk, undtagen:

                                    a)

                                    fiskegelatine anvendt som bærestof for vitamin- eller carotenoidpræparater

                                    b)

                                    fiskegelatine eller ægte husblas, der anvendes som klaringsmiddel i øl og vin.

                        5.

                        Jordnødder og produkter på basis af jordnødder.

                        6.

                        Soja og produkter på basis af soja, undtagen:

                                    a)

                                    fuldstændig raffineret sojaolie og fedt (1)

                                    b)

                                    naturlige blandede tocopheroler (E 306), naturligt D-alpha-tocopherol, naturligt D-alpha-tocopherylacetat, naturligt D-alpha-tocopherylsuccinat hidrørende fra soja

                                    c)

                                    phytosteroler og phytosterolestere fremstillet af vegetabilske olier hidrørende fra soja

                                    d)

                                    phytostanolestere fremstillet af vegetabilske steroler hidrørende fra soja.

                        7.

                        Mælk og produkter på basis af mælk (herunder laktose), undtagen:

                                    a)

                                    valle, der anvendes til fremstilling af landbrugsdestillater eller landbrugsethanol til spiritus og andre alkoholholdige drikkevarer

                                    b)

                                    lactitol.

                        8.

                        Nødder, dvs. mandler (Amygdalus communis L.), hasselnødder (Corylus avellana), valnødder (Juglans regia), cashewnødder (Anacardium occidentale), pekannødder (Carya illinoiesis (Wangenh.) K. Koch), paranødder (Bertholletia excelsa), pistacienødder (Pistacia vera), queenslandnødder (Macadamia ternifolia) og produkter på basis heraf, undtagen:

                                    a)

                                    nødder, der anvendes til fremstilling af landbrugsdestillater eller landbrugsethanol til spiritus og andre alkoholholdige drikkevarer.

                        9.

                        Selleri og produkter på basis af selleri.

                        10.

                        Sennep og produkter på basis af sennep.

                        11.

                        Sesamfrø og produkter på basis af sesamfrø.

                        12.

                        Svovldioxid og sulfitter i koncentrationer på over 10 mg/kg eller 10 mg/liter udtrykt som SO2.

                        13.

                        Lupin og produkter på basis af lupin.

                        14.

                        Bløddyr og produkter på basis af bløddyr.«

         (1)  Det gælder også produkter på basis heraf, hvis forarbejdningen af dem ikke kan tænkes at have øget den af EFSA skønsmæssigt ansatte allergenicitet af det produkt, de hidrører fra.